Doložka zlučiteľnosti
návrhu zákona
s právom Európskych spoločenstiev a právom Európskej únie

1.	Navrhovateľ zákona: vláda Slovenskej republiky

2.	Názov návrhu zákona: Zákon o inšpekcii práce a o zmene a doplnení niektorých zákonov

3.	Záväzky Slovenskej republiky vo vzťahu k Európskym spoločenstvám a Európskej únii:

a)	identifikácia záväzkov Slovenskej republiky vyplývajúcich zo zmluvy o pristúpení Slovenskej republiky k Európskej únii:
Čl. 53 Aktu o podmienkach pristúpenia.

b)	identifikácia záväzkov vyplývajúcich z materiálov o určení gestorstva smerníc – bezpredmetné.

Návrh zákona je úlohou zahrnutou do Plánu legislatívnych úloh vlády Slovenskej republiky na rok 2005.

4.	Problematika návrhu zákona:  	

a)	je upravená v práve Európskych spoločenstiev:

V primárnom práve je problematika návrhu zákona upravená v čl. 136 a 137 Zmluvy o založení  ES v konsolidovanom znení (v znení zmluvy z Amsterdamu a Nice), ktoré upravujú spoluprácu v sociálnej oblasti a v rámci nej aj záležitosti dotýkajúce sa zlepšovania životných a pracovných podmienok najmä dosiahnutie zlepšenia pracovného prostredia s ohľadom na ochranu zdravia a bezpečnosti zamestnancov. 

V sekundárnom práve je problematika návrhu zákona upravená
o	v Smernici Európskeho parlamentu a Rady 96/71/ES zo 16. decembra 1996 o vysielaní  pracovníkov v rámci poskytovania služieb, 
o	v Smernici Európskeho parlamentu a Rady 2002/15/ES z 11. marca 2002 o organizácii pracovnej doby osôb vykonávajúcich mobilné činnosti v doprave, 
o	v čl. 4 ods. 2 smernice Európskeho parlamentu a Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a zdravia pracovníkov pri práci.
b)	
c)	
d)	nie je upravená v práve Európskej únie.

Vzhľadom na to, že problematika návrhu zákona sa priamo nedotýka úpravy v smernici Európskeho parlamentu a Rady 2002/15/ES tabuľka zhody k tejto smernici sa nepredkladá. 

5.	Stupeň zlučiteľnosti návrhu zákona s právom Európskych spoločenstiev a právom Európskej únie: úplný

6.	Gestor: Ministerstvo práce, sociálnych vecí a rodiny  Slovenskej republiky

7.	Účasť expertov pri príprave návrhu zákona a ich stanovisko k zlučiteľnosti návrhu zákona s právom Európskych spoločenstiev a právom Európskej únie: Osobná účasť expertov Európskej únie a domácich expertov, ani iná forma expertnej spolupráce pri príprave návrhu zákona nebola.